ஆல்டியார் அன்சாட்டு

ஆல்டியார் அன்சாட்டு (Aldiyar Ansat) என்பவர் கசாக்சுத்தான் நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு சூலை மாதம் 15 ஆம் தேதியன்று கசாக்சுத்தான் நாட்டில் இவர் பிறந்தார். பிடே அமைப்பு 2021 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது. 

சதுரங்க வாழ்க்கை
2023 ஆம் ஆண்டு திசம்பர் மாதத்தில் இவர் கசக்கசுத்தான் நாட்டு சதுரங்க வாகையாளர் போட்டியை வென்றார். விரைவான சமநிலை முறிவு ஆட்டங்களுக்குப் பிறகு அரிசுத்தான்பெக் உராசேவ் மற்றும் கிராண்ட்மாசுட்டர் டெனிசு மக்னேவ் ஆகியோரை வீழ்த்தினார்.

2025 ஆம் ஆண்டு ஏப்ரல் மாதத்தில் இவர் ஆசிய மண்டல 3.4 சதுரங்க வாகையாளர் பட்டத்தை வென்றார், இதன் மூலம் 2025 சதுரங்க உலகக் கோப்பையில் விளையாடும் உரிமையைப் பெற்றார்.

தனிப்பட்ட வாழ்க்கை
அசுத்தானாவில் உள்ள பள்ளி லைசியம் எண். 70 இல் கல்வி பயின்று வருகிறார்.

மேற்கோள்கள்

பகுப்பு:2008 பிறப்புகள்
பகுப்பு:வாழும் மக்கள்
பகுப்பு:கசக்கசுத்தான் சதுரங்க வீரர்கள்